open-index/open-wikipedia-markdown huggingface dataset:
Καθεδρικός Ναός της Αναστάσεως (Ποντγκόριτσα)

Ο **Καθεδρικός Ναός της Αναστάσεως του Χριστού** (σερβ. Саборни Храм Христовог Васкрсења = *Saborni Hram Hristovog Vaskrsenja*) στην Ποντγκόριτσα, πρωτεύουσα του Μαυροβουνίου, είναι ο καθεδρικός Ναός της Μητροπόλεως Μαυροβουνίου και Παραθαλασσίας της Σερβικής Ορθόδοξης Εκκλησίας. Είναι κτισμένος στο τμήμα της Νέας πόλεως της Ποντγκόριτσα, δυτικώς του ποταμού Μοράτσα.

## Ιστορικό
Η ανέγερση του ναού σε εμβαδό περίπου 1.300 τετραγωνικών μέτρων άρχισε το 1993 σε αρχιτεκτονικό σχέδιο του Πρέντραγκ Ρίστιτς. Τα Θυρανοίξια έγιναν στις 7 Οκτωβρίου 2013, με τη συμπλήρωση χιλίων επτακοσίων ετών από το Διάταγμα των Μεδιολάνων για την ανεξιθρησκία. Στην τελετή παρευρίσκονταν ο Πατριάρχης Σερβίας Ειρηναίος, ο Οικουμενικός Πατριάρχης Βαρθολομαίος, ο Πατριάρχης Ιεροσολύμων Θεόφιλος Γ΄ και ο Πατριάρχης Μόσχας Κύριλλος, μαζί με τον Μητροπολίτη Μαυροβουνίου και Παραθαλασσίας Αμφιλόχιο και πολλούς κληρικούς της Μητροπόλεώς του.

Την 1η Νοεμβρίου 2020 ο επί τριακονταετία Μητροπολίτης Μαυροβουνίου και Παραθαλασσίας Αμφιλόχιος τάφηκε, σύμφωνα με την επιθυμία που είχε εκφράσει, στην κρύπτη του Καθεδρικού Ναού της Αναστάσεως.

## Αρχιτεκτονική
Το *Orthodox Arts Journal* γράφει ότι ο Καθεδρικός Ναός της Ποντγκόριτσα είναι «ασφαλώς ένας από τους πλέον ενδιαφέροντες ναούς της Ορθοδοξίας που ανεγέρθηκαν στην εποχή μας. Αντίθετα από άλλους νέους καθεδρικούς που έχουμε επισκεφθεί πρόσφατα, τοεξωτερικό του δεν αποζητεί να αντανακλά τη Βυζαντινή τελειότητα. Ωστόσο είναι ένα γοητευτικά «εκκεντρικό» σχέδιο. Διαθέτει τα ελαφρώς αμήχανα χαρακτηριστικά κάθε πραγματικού καθεδρικού ναού, εκφράζοντας τις πολιτισμικές τάσεις ανάμεσα στο αυτοκρατορικό ύφος και τις ικανότητες των τοπικών τεχνιτών.» Με τους δίδυμους πύργους του και την έντονη εμπόσθια αψίδα του, είναι σαφώς επηρεασμένος από τον μεσαιωνικό Καθεδρικό του Αγίου Τρύφωνα, με ρομανικές, ιταλίζουσες και βυζαντινές επιρροές. Το εσωτερικό είναι βαριά διακοσμημένο με αγιογραφίες με χρυσό φόντο, μαρμάρινο δάπεδο και περίτεχνη επίπλωση.

### Φωτογραφίες

Podgorica, cattedrale della resurrezione di cristo, interno 01.JPG|Το εσωτερικό του ναού
Cathedral of the Resurrection of Christ (Podgorica), interior.jpg|Αγιογραφία «στρατιωτικών αγίων» από το εσωτερικό του ναού
Фреска са ликом митрополита Амфилохија.jpeg|Τοιχογραφία με τον Μητροπολίτη Αμφιλόχιο ως κτίτορα του Ναού
Свјетлопис гроба митрополита Амфилохија Радовића у крипти Саборне цркве у Подгорици.jpg|Ο τάφος του Μητροπολίτη Αμφιλοχίου στην κρύπτη του καθεδρικού ναού


## Παραπομπές


Κατηγορία:Καθεδρικοί ναοί
Κατηγορία:Ανατολικοί Ορθόδοξοι καθεδρικοί ναοί
Ποντγκοριτσα
Κατηγορία:Ποντγκόριτσα
Αντρέα Αντρεάνι

Ο **Αντρέα Αντρεάνι** (*Andrea Andreani*, 1540-1623) ήταν Ιταλός καλλιτέχνης της ξυλογραφίας (ξυλογλυπτικής), ένας από τους πρώτους στην Ιταλία που δημιούργησαν και έγχρωμες αποτυπώσεις των χαρακτικών του με την τεχνική κιαροσκούρο. Ειδικεύθηκε στα θρησκευτικά θέματα.

Ο Αντρεάνι γεννήθηκε και γενικώς δημιούργησε στη Μάντοβα, λιγότερο στη Φλωρεντία, ενώ πέθανε στη Ρώμη. Τα σωζόμενα έργα του είναι λιγοστά και για αυτό πολύτιμα. Μεγάλο μέρος τους είναι αντίγραφα έργων των Αντρέα Μαντένια, Ντύρερ, Παρμιτζανίνο και Τιτσιάνο. Τα πλέον αξιοσημείωτα έργα του είναι «Ο κατακλυσμός», «Ο πνιγμός των στρατευμάτων του Φαραώ» (από έργο του Τιτσιάνο), ο «Θρίαμβος του Ιουλίου Καίσαρα» (από έργο του Μαντένια), «Ο Χριστός αποχωρεί από την κρίση του Πιλάτου» (από ανάγλυφο του Τζαμπολόνια)., «Η θαυματουργός αλιεία» και «Ο Ερμής και η Άγνοια».

Το έργο του Αντρεάνι είναι διάσπαρτο σε αρκετά μουσεία και πινακοθήκες σε όλο τον κόσμο, όπως τα: Μητροπολιτικό Μουσείο Τέχνης (Νέα Υόρκη), Μουσείο Βικτωρίας και Αλβέρτου (Λονδίνο), Εθνική Πινακοθήκη του Καναδά και Βρετανικό Μουσείο.

## Παραπομπές


## Πηγές
* Το λήμμα «Αντρεάνι Ανδρέας» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 141

## Εξωτερικοί σύνδεσμοι
* 

Κατηγορία:Ιταλοί καλλιτέχνες
Ελένα Αντρεγιάνοβα

Η **Ελένα Ιβάνοβνα Αντρεγιάνοβα** (ρωσ. Елена Ивановна Андреянова, 13 Ιουλίου 1819 - 28 Οκτωβρίου 1857) ήταν Ρωσίδα χορεύτρια του κλασικού μπαλέτου. Θεωρείται η καλύτερη *πρίμα μπαλαρίνα* του ρομαντικού μπαλέτου, αλλά στη σύντομη ζωή της αντιμετώπισε αρκετές δυσκολίες.

Γεννήθηκε στην Αγία Πετρούπολη και σπούδασε στην εκεί Σχολή του Αυτοκρατορικού Μπαλέτου. Αποφοιτώντας το 1837 εντάχθηκε στο Μπαλέτο Μαριίνσκι. Εμφανίσθηκε, εκτός από τη Ρωσία, και στην Όπερα των Παρισίων, το Αμβούργο, τις Βρυξέλλες και τη Σκάλα του Μιλάνου. Πέθανε στο Παρίσι σε ηλικία 38 ετών.

## Παραπομπές


## Πηγές
* Το λήμμα «Αντρεγιάνοβα Ελένη» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 141

Κατηγορία:Ρωσίδες χορεύτριες
Πάβελ Ζαχάροβιτς Αντρέγιεφ

Ο **Πάβελ Ζαχάροβιτς Αντρέγιεφ** (ρωσ. Павел Захарович Андреев, 25 Φεβρουαρίου 1874 — 14 Σεπτεμβρίου 1950) ήταν Ρώσος τραγουδιστής της όπερας, διακρινόμενος σε δραματικούς ρόλους βαρύτονου και μπασοβαρύτονου. Απεφοίτησε το 1903 από το Ωδείο της Αγίας Πετρουπόλεως.

## Παραπομπές


## Πηγές
* Το λήμμα «Αντρέγιεφ Παύλος Ζαχάροβιτς» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 141

Αντρεγιεφ, Παβελ Ζαχαρ
Υβέτ Αντρεγιόρ

Η **Υβέτ Αντρεγιόρ** (γαλλ. *Yvette Andréyor*, καλλιτεχνικό ψευδώνυμο της **Υβέτ Λουίζ Πολίν Ρουαγιέ** 6 Αυγούστου 1891 – 30 Οκτωβρίου 1962) ήταν Γαλλίδα ηθοποιός, ιδιαιτέρως δημοφιλής για ρόλους της σε κινηματογραφικές ταινίες του βωβού κινηματογράφου. Συνολικώς εμφανίσθηκε σε περισσότερες από εκατό ταινίες, από το 1910 έως το 1962.

## Βιογραφικά στοιχεία
Γεννήθηκε στο μαιευτήριο Πορτ Ρουαγιάλ, στο 14ο Δημοτικό Διαμέρισμα Παρισιού. Γονείς της ήταν ο καλλιτέχνης Ζαν Μπατίστ Αντρέ Ρουαγιέ και η Μαρί Λουίζ Καρσέλ. Πρωτοεμφανίσθηκε στη θεατρική σκηνή, σε ηλικία 6 ετών, στο Θέατρο Οντεόν. Σπούδασε ηθοποιία στο Κονσερβατόριο του Παρισιού, όπου κέρδισε και βραβείο το 1913. Κατόπιν άρχισε να ερμηνεύει ρόλους στο Θέατρο Αντουάν και στο Βέλγιο.

Πήρε το καλλιτεχνικό ψευδώνυμο Αντρεγιόρ και εμφανίσθηκε για πρώτη φορά στον κινηματογράφο το 1910. Πρωταγωνίστησε στην ταινία *Le haleur* (1911) μαζί με τον Λεόνς Περέ, ο οποίος έγραψε το σενάριο και σκηνοθέτησε την ταινία. Τον Δεκέμβριο του 1914 η Αντρεγιόρ συμμετέσχε σε παράσταση του Μπρόντγουεϊ με το έργο "The Union Eternal".

Ο Λουί Φεγιάντ ενδιαφέρθηκε για την ερμηνευτική της ικανότητα και τη σκηνοθέτησε σε πολλές ταινίες μικρού μήκους, μαζί με τους Ρενέ Καρλ, Ρενέ Ναβάρ, Αντρέ Λιγκιέ και Σιζάν Γκραντέ, μια ομάδα ηθοποιών που συνεργάσθηκαν σχεδόν αποκλειστικά με τον Φεγιάντ.

Το 1912 ερμήνευσε τον ρόλο της Ζοζεφίν λα Πιερέζ στον *Φαντομά* (*Fantômas*), μια σειρά 12 κινηματογραφικών επεισοδίων με τον Ρενέ Ναβάρ στον ομώνυμο ρόλο. Στη σειρά *Ζυντέ* (*Judex*, 1916-1917) είχε τον ρόλο της Ζακλίν Ωμπρύ, της νεαρής χήρας την οποία ερωτεύεται ο δημοφιλής ήρωας, τον οποίο υποδυόταν ο Ρενέ Κρεστέ.

Με το τέλος των γυρισμάτων του *Judex* έληξε και η συνεργασία της Αντρεγιόρ με τον Λουί Φεγιάντ. Η ηθοποιός συνεργάσθηκε κατόπιν με άλλους σκηνοθέτες, όπως τους Γκαστόν Ραβέλ, Ζακ ντε Μπαρονσεγί, Ρομπέρ Πεγκί και Ζερμαίν Ντυλάκ. Το 1921 ερμήνευσε το ρόλο της Σαβά Τοροντάλ στην κινηματογραφική μεταφορά του περιπετειώδους μυθιστορήματος *[[Ματίας Σαντόρφ]]* του Ιουλίου Βερν από τον Ανρί Φεσκούρ.

Το 1923 επέστρεψε στο Οντεόν, όπου είχε κάνει την πρώτη της εμφάνιση, και αφοσιώθηκε αποκλειστικά στη θεατρική σκηνή τα επόμενα 5 έτη. Το 1928 επέστρεψε στη μεγάλη οθόνη με το έργο *[[Les deux timides]]* του Ρενέ Κλαιρ.

Τη δεκαετία του 1930 η Αντρεγιόρ εμφανίσθηκε μόνο σε ταινίες μικρού μήκους. Μεταπολεμικώς έπαιξε με τον Ζορζ Μαρσάλ στο *Μέσα μου χτυπάνε δυο καρδιές* (*Torrents,* 1946) και με τον Μπουρβίλ στο *Pas si bête* (1946) και στο *La veuve et l'innocent* (1949).

Η Αντρεγιόρ εμφανίσθηκε για τελευταία φορά το 1962 στην ταινία *La Planque*. Πέθανε το ίδιο έτος στο 16ο Δημοτικό Διαμέρισμα Παρισιού, σε ηλικία 71 ετών.
## Παραπομπές


## Πηγές
* Το λήμμα «Αντρεγιόρ Υβέτ» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 141

Κατηγορία:Γαλλίδες ηθοποιοί
Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί θεάτρου
Ιζαμπέλλα Αντρεΐνι

Η **Ιζαμπέλλα Αντρεΐνι**, που γεννήθηκε ως **Ιζαμπέλλα Κανάλι** (ιταλ. *Isabella Andreini* / *Isabella Canali*, 1562 – 11 Ιουνίου 1604), γνωστή και ως **Ιζαμπέλλα της Πάδοβας** (*Isabella Da Padova*) ήταν Ιταλίδα ηθοποιός και ποιήτρια.

left|thumb|Αναμνηστικό μετάλλιο προς τιμή της Ιζαμπέλλα Αντρεΐνι (1604)
Γεννήθηκε στην Πάδοβα από Βενετούς γονείς και πρωτοεμφανίσθηκε στη σκηνή το 1576, εντασσόμενη στον περιοδεύοντα θίασο Ι Τζελόζι (= «Οι Ζηλιάρηδες»). Το 1578 παντρεύτηκε τον επίσης ηθοποιό Φραντσέσκο Αντρεΐνι. Η Ιζαμπέλλα διακρίθηκε για το ταλέντο της ιδιαιτέρως στην απόδοση ρόλων ερωτευμένων γυναικών. Υπήρξε μία από τις γυναίκες που πρώτες εισήγαγαν τον αυτοσχεδιασμό στο θέατρο, τον οποίο ανέπτυξε και στον οποίο διέπρεψε, δίνοντας αυθορμητισμό στους ρόλους της.. Ο χαρακτήρας «Ισαβέλλα» της *[[κομέντια ντελ άρτε]]* ονομάσθηκε έτσι για την Ιζαμπέλλα Αντρεΐνι.

Η Ιζαμπέλλα Αντρεΐνι πέθανε κοντά στη Λυών σε ηλικία 42 ετών, επιστρέφοντας σε κατάσταση προχωρημένης εγκυμοσύνης του όγδοου παιδιού της από τη Γαλλία στην Ιταλία με τον θίασό της, όταν απέβαλε. Της έγινε κρατική κηδεία και κατόπιν κατασκευάστηκαν αναμνηστικά μετάλλια με τη μία πλευρά να αναπαριστά την ηθοποιό ως ισχυρή Ρωμαία ηγέτιδα και την άλλη να αναπαριστά τη Ρωμαία θεά Φήμη, με τις λέξεις *aeterna fama* (= «αιώνια δόξα»).

Η Αντρεΐνι, πέρα από σονέτα της που δημοσιεύθηκαν σε ιταλικές ανθολογίες από το 1587, εξέδωσε και δύο ποιητικά βιβλία όσο ζούσε, τα εξής:

* *Mirtilla*, βουκολικό δράμα με κάποια φεμινιστικά στοιχεία (Βερόνα 1588)
* *Rime*, ποιητική συλλογή με 359 ποιήματα (Μιλάνο 1601 στην ιταλική και σε γαλλική μετάφραση το 1603 με την ευκαιρία της περιοδείας του θιάσου της στη Γαλλία)

Μετά τον θάνατό της εκδόθηκαν τα εξής:

* *Rime..., Parte seconda* (1605)
* *Lettere di Isabella Andreini padovana comica gelosa*, συλλογή φανταστικής αλληλογραφίας σχετικώς με την προσωπική ζωή της και την τέχνη γενικώς, κείμενα που μπορούν να ερμηνευθούν ως μονόλογοι επί σκηνής (1607).
* *Fragmenti de alcune scritture*, συλλογή αυτοσχέδιων διαλόγων («κοντράστι») από χαρακτήρες της ηθοποιού, συγκεντρωμένες από τον σύζυγό της (1617).

## Παραπομπές


## Πηγές
* Το λήμμα «Αντρεΐνι Ισαβέλλα» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 141

Κατηγορία:Ιταλίδες ηθοποιοί θεάτρου
Κατηγορία:Ιταλίδες ποιήτριες
Φραντσέσκο Αντρεΐνι

Ο **Φραντσέσκο Αντρεΐνι** (ιταλ. *Francesco Andreini*, 1548-1624) ήταν Ιταλός ηθοποιός και μουσικός. Ξεκίνησε τη σταδιοδρομία του παίζοντας τον ρόλο του απλοϊκού ερωτοχτυπημένου νεαρού. Αργότερα έπαιξε τον «στάνταρ» χαρακτήρα του Ιλ Καπιτάνο ή «Καπιτάν Σπαβέντο» της κομέντια ντελ άρτε. Ο Φραντσέσκο ήταν σύζυγος της επίσης γνωστής ηθοποιού Ιζαμπέλλα Αντρεΐνι.

Ο Αντρεΐνι γεννήθηκε στην Πιστόια και ως νεαρός πολέμησε υπό τη σημαία των Μεδίκων στον Δ΄ Βενετοτουρκικό Πόλεμο (1570-1573). Επέστρεψε στο θέατρο μετά από οκτώ χρόνια αιχμαλωσίας σε οθωμανική φυλακή και εντάχθηκε στον περιοδεύοντα θίασο «Ι Τζελόζι» (= «Οι Ζηλιάρηδες»). Ο θίασος αυτός κλήθηκε στο Παρίσι από τον Γάλλο βασιλιά Ερρίκο Δ΄ με την ευκαιρία των γάμων του με την Ιταλίδα Μαρία των Μεδίκων, εισάγοντας έτσι το στιλ της *[[κομέντια ντελ άρτε]]* στη Γαλλία.

Σε ηλικία τριάντα ετών, το 1578, ο Αντρεΐνι νυμφεύθηκε την τότε δεκαεξάχρονη συνάδελφό του στον θίασο Ιζαμπέλλα Κανάλι. Ο γιος τους Τζαμπαττίστα Αντρεΐνι διακρίθηκε επίσης ως ηθοποιός, αλλά και ως ο σημαντικότερος Ιταλός θεατρικός συγγραφέας του 17ου αιώνα. Ο Φραντσέσκο Αντρεΐνι έγινε το 1589 ο θιασάρχης των «Ι Τζελόζι».

Ο Αντρεΐνι τύπωσε και σε βιβλιαράκι τον διάλογό του ως Καπιτάν Σπαβέντο με τίτλο «La bravura del Capitano Spavento», που γίνεται μεταξύ του Καπιτάν και του υπηρέτη του, του Τραππόλα.

Ο Αντρεΐνι μιλούσε αρκετές γλώσσες, μεταξύ των οποίων την τουρκική, τη γαλλική, την ελληνική, την ισπανική και την αγγλική, τις οποίες χρησιμοποιούσε και σε συνδυασμούς στις ερμηνείες των ρόλων του. Ως Καπιτάνο ανακάτευε συχνά την ιταλική με την τουρκική, ισχυριζόμενος ότι ήταν αραβικά. Επίσης χρησιμοποιούσε τα γκραμελό στα έργα του, από τους πρώτους που τα εισήγαγαν στο θέατρο. Είχε εξάλλου εγκυκλοπαιδικές γνώσεις και ευρύτατη μουσική μόρφωση, παίζοντας με δεξιοτεχνία πολλά διαφορετικά μουσικά όργανα. Απεβίωσε στη Μάντοβα σε ηλικία περίπου 76 ετών.

## Παραπομπές


## Πηγές
* Το λήμμα «Αντρεΐνι Φραντσέσκο» στη *Νέα Ελληνική Εγκυκλοπαίδεια* «Χάρη Πάτση», τόμος 6, σσ. 141-142

Κατηγορία:Ιταλοί ηθοποιοί θεάτρου
Κατηγορία:Ιταλοί μουσικοί
Αντριαμιχάτζα

Ο **Αντριαμιχάτζα** (*Andriamihaja*, θάν. 1831) υπήρξε ο πρώτος στην ιστορία πρωθυπουργός της Μαδαγασκάρης. Υπεστήριξε τη βασίλισσα Ραναβαλόνα Α΄ και ως νεαρός αξιωματικός του στρατού είχε σημαντικό ρόλο στην άνοδό της. Κατέληξε να θεωρείται «λειτουργικώς» ως ο σύζυγός της και μαζί απέκτησαν τον μετέπειτα βασιλιά της χώρας Ραντάμα Β΄.

Πιστεύεται ότι πατέρας του Αντριαμιχάτζα ήταν ο Ρατσιτατανίνα (1790-1822), ο οποίος είχε ηγηθεί μιας εξεγέρσεως δούλων στον Μαυρίκιο και εκτελέσθηκε.

Ο Αντριαμιχάτζα έγινε αξιωματικός του στρατού και διοίκησε με επιτυχία στρατιωτικές μονάδες στα μέσα της δεκαετίας του 1820. Ως νέος αξιωματικός έγινε σύμμαχος της Ραναβαλόνα Α΄, υποστηρίζοντάς την αποτελεσματικά ως διάδοχο μετά τον θάνατο του βασιλιά συζύγου της Ραντάμα Α΄.

Μόλις η Ραναβαλόνα ανέλαβε την εξουσία, ο Αντριαμιχάτζα διορίσθηκε γρήγορα ως ο πρωθυπουργός της και ταυτοχρόνως αρχηγός των ένοπλων δυνάμεων της χώρας. Διατελούσε επίσης σύμβουλος της βασίλισσας. Κάποιες πηγές θεωρούν τον Αντριαμιχάτζα ως τον δεύτερο ή και τον τρίτο χρονικώς «πρώτο υπουργό» της, μετά ίσως από τον Αντριανάμπα (*Andrianamba*) στη θέση αυτή, αλλά ο Αντριαμιχάτζα αναφέρεται συχνότερα ως ο πρώτος άνθρωπος που είχε ποτέ το αξίωμα του πρώτου υπουργού ή πρωθυπουργού της Μαδαγασκάρης. Το πρώτο έτος της πρωθυπουργίας του δίνεται ως είτε το 1828, είτε το 1830.

Ο Αντριαμιχάτζα έχει περιγραφεί ως ένας μεταρρυθμιστής υπέρ των προσπαθειών επεκτάσεως της εκπαιδεύσεως. Είναι γνωστό επίσης ότι είχε ασπασθεί τον Χριστιανισμό και θεωρείτο υπέρμαχος του εξευρωπαϊσμού της χώρας.

Ο Αντριαμιχάτζα υπήρξε ένας από τους εραστές της Ραναβαλόνα Α΄ και μετά την ενθρόνισή της τον θεωρούσαν ως «λειτουργικώς» κατέχοντα τη θέση συζύγου της. Μαζί απέκτησαν έναν γιο, τον τον μετέπειτα βασιλιά της χώρας Ραντάμα Β΄. Εξαιτίας, καθώς αναφέρεται, της ταχύτατης ανόδου του Αντριαμιχάτζα στην εξουσία από τη θέση ενός νεαρού αξιωματικού, μια ομάδα των αντιπάλων του, με κυριότερους τον Ραϊνιχάρο και τον Ραϊνισεχένο, τον κατηγόρησε για προδοσία, με αποτέλεσμα την εκτέλεσή του με διαταγή της Ραναβαλόνα το 1831. Αρχικώς η βασίλισσα τον καθαίρεσε απλώς από το αξίωμά του και τον έδιωξε από τη βασιλική αυλή, αλλά μετά από μια πρόσθετη κατηγορία εναντίον του ότι είχε συνάψει ερωτικό δεσμό με μια πριγκίπισσα διέταξε και την εκτέλεσή του. Η υποστήριξη του Αντριαμιχάτζα προς τις ευρωπαϊκές Δυνάμεις πιστεύεται ότι εργαλειοποιήθηκε από τους αντιπάλους του ώστε να επιφέρει την πτώση του.

Ο Αντριαμιχάτζα τάφηκε στη Ναμεχάνα της Μαδαγασκάρης.

## Παραπομπές


Κατηγορία:Πρωθυπουργοί της Μαδαγασκάρης
Αντρεζιέ-Μπουτεόν

Το **Αντρεζιέ-Μπουτεόν** (Andrézieux-Bouthéon) είναι μικρή πόλη και κοινότητα της Γαλλίας, στον Νομό Λουάρ της διοικητικής περιοχής της Ωβέρνης-Ρον-Αλπ. Το 2021 είχε 10.187 κατοίκους.

## Παραπομπές


## Πηγές
* Το λήμμα «Αντρεζιέ» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 141

## Εξωτερικοί σύνδεσμοι
* 
*  

Αντρεζιε-Μπουτεον
Καρλ Αντρέε

Ο **Καρλ Αντρέε** (γερμ. *Karl Andree*, 20 Οκτωβρίου 1808 – 10 Αυγούστου 1875) ήταν Γερμανός γεωγράφος, εκδότης και επίτιμος πρόξενος.

## Βίος
Ο Αντρέε γεννήθηκε Μπράουνσβαϊγκ και σπούδασε ιστορία στα Πανεπιστήμια της Ιένας, της Γοτίγγης και του Βερολίνου. Μετά τη συμμετοχή του σε μια πολιτική διαμαρτυρία των φοιτητών, ενδιαφέρθηκε για τη δημοσιογραφία και το 1851 ίδρυσε την εφημερίδα *Bremer Handelsblatt*. Από το 1855 ωστόσο αφοσιώθηκε ολοκληρωτικά στη γεωγραφία και την εθνογραφία, κατοικώντας στη Λειψία και κατόπιν στη Δρέσδη. Κατά τον Αμερικανικό Εμφύλιο Πόλεμο, υπεστήριξε το μέρος των πολιτειών που αποσχίσθηκαν. Το 1862 ίδρυσε το σημαντικό γεωγραφικό περιοδικό *Globus*. Ο Καρλ Αντρέε πέθανε στο Μπαντ Βίλντουνγκεν σε ηλικία 66 ετών. Μετά τον θάνατό του η έκδοση του *Globus* συνεχίσθηκε από τον γιο του, τον Ρίχαρντ, που ακολούθησε τη σταδιοδρομία του πατέρα του.

## Βιβλία
Τα γνωστότερα έργα του είναι το «Η Βόρειος Αμερική στο γεωγραφικό και ιστορικό της περίγραμμα» (*Nordamerika in geographischen und geschichtlichen Umrissen*, Brunswick 1854) και «Το Μπουένος Άιρες και η Αργεντινή Δημοκρατία» (*Buenos Ayres und die argentinische Republik*, Λειψία 1856). Στο «Γεωγραφικές μεταναστεύσεις» (*Geographische Wanderungen*, Δρέσδη 1859) δίνει έμφαση στις εθνοτικές μετακινήσεις και υποστηρίζει ότι η εθνολογία θα έπρεπε να θεωρείται βασικό θεμέλιο της πολιτικής επιστήμης.

## Παραπομπές


## Πηγές
* Το λήμμα «Αντρέε Κάρολος» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 141
* 

Κατηγορία:Γερμανοί γεωγράφοι
Κατηγορία:Γερμανοί εκδότες
Κατηγορία:Απόφοιτοι του Πανεπιστημίου του Γκέτινγκεν
Κύπελλο Ελλάδος υδατοσφαίρισης ανδρών 2024

Το '''Κύπελλο Ελλάδος πόλο ανδρών''' της περιόδου 2023–24 διεξήχθη με τη συμμετοχή των 8 πρώτων ομάδων της βαθμολογίας από την Α1 κατηγορία. Έγινε υπο τη μορφή F-8 στο Κολυμβητήριο της Βουλιαγμένης στις 9-11/5. 
Το κύπελλο κατέκτησε ο Ολυμπιακός για 7η συνεχόμενη φορά και συνολικά 25η στην ιστορία του, νικώντας στον τελικό 16-8 τον Απόλλωνα Σμύρνης. 

## Το πανόραμα του F-8

## Κατάταξη
# : **Κυπελλούχος Ελλάδος 2024**
# 22px Απόλλων Σμύρνης
# 24px Πανιώνιος Γ.Σ.Σ. και 24px Γ.Σ. Περιστερίου

## Παραπομπές


2024
Κατηγορία:Υδατοσφαίριση το 2024
Πρεσανί-λ'Οργκεγιέ

Το **Πρεσανί-λ'Οργκεγιέ** (, ) είναι γαλλική κοινότητα στο νομό της Ερ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ερ
Λέιαμον

**Ο Λέιαμον** (αγγλικά: Layamon) ήταν ποιητής του τέλους του 12ου και των αρχών του 13ου αιώνα. Το έμμετρο χρονικό του *[[Βρούτος (Λέιαμον)|Βρούτος]]* που γράφτηκε μεταξύ 1190 - 1215 περίπου είναι μια ιστορία της Αγγλίας, γραμμένη σε 16.096 στίχους στα μεσαιωνικά αγγλικά. Καλύπτει τη θρυλική ιστορία της άφιξης του Βρούτου μετά την πτώση της Τροίας στη Βρετανία, την ιστορία του Βασιλιά Αρθούρου με τους Ιππότες του της Στρογγυλής Τραπέζης, τη νίκη του Αρθούρου επί των Ρωμαίων στη Γαλλία, τον αγγλοσαξονικό εποικισμό της Βρετανίας γύρω στον 5ο αιώνα με την εκδίωξη των Βρετανών στην Ουαλία έως τον θάνατο του Κάντβαλον, του τελευταίου βασιλιά των Βρετανών, το 634. Το έργο εισήγαγε τον Αρθουριανό κύκλο στην αγγλική λογοτεχνία.

Από τις ελάχιστες πληροφορίες που παρέχει ο συγγραφέας στο μοναδικό έργο του για τον εαυτό του γνωρίζουμε ότι ήταν κληρικός στο Άρλι δίπλα στις όχθες του ποταμού Σέβερν. Φαίνεται ότι ήταν μορφωμένος και είχε ταξιδέψει πολύ. Έγραψε στο τέλος του 12ου και τις αρχές του 13ου αιώνα, σε μια εποχή της αγγλικής ιστορίας που τα αγγλικά είχαν σχεδόν επισκιαστεί από τα γαλλικά και τα λατινικά ως λογοτεχνική γλώσσα, ωστόσο επέλεξε να γράψει στα αγγλικά για το αναλφάβητο, φτωχό θρησκευτικό κοινό του.

Η πηγή του Λέιαμον ήταν η *[[Μυθιστορία του Βρούτου]]* του Αγγλο-Νορμανδού Γουέις, μια έμμετρη διασκευή στα γαλλικά του λατινικού *[[Historia Regum Britanniae]]* του Τζέφρεϊ του Μονμάουθ. Το έργο είναι αξιοσημείωτο για τον πλούτο του στο αγγλοσαξονικό λεξιλόγιο. Το ύφος και η τεχνική της αφήγησης μεταμόρφωσαν το αυλικό γαλλικό πρωτότυπο σε μια ηρωική αφήγηση βασισμένη στους παλιούς αγγλικούς θρύλους. Υπήρξε το πρότυπο για μεταγενέστερους συγγραφείς όπως ο Σαίξπηρ, ο Τόμας Μάλορυ, ο Άλφρεντ Τέννυσον και άλλους.

## Παραπομπές


Κατηγορία:Άγγλοι συγγραφείς
Αεροδρόμιο Πόντα Ντελγάδα – Ιωάννης Παύλος Β’

Το **Αεροδρόμιο Πόντα Ντελγάδα–Ιωάννης Παύλος Β’** (IATA: PDL, ICAO: LPPD), που πήρε το όνομά του από τον Πάπα Ιωάννη Παύλο  Β’, είναι ένα διεθνές αεροδρόμιο που βρίσκεται στο νησί Σάο Μιγκέλ, στο πορτογαλικό αρχιπέλαγος των Αζορών. Βρίσκεται 2 χιλιόμετρα (1,2 μίλια, 1,1 ναυτικά μίλια) δυτικά του κέντρου της πόλης της Πόντα Ντελγάδα, είναι το κύριο (και πιο πολυσύχναστο) αεροδρόμιο στις Αζόρες, καθώς και η πέμπτη μεγαλύτερη υποδομή που διαχειρίζεται η **ANA Aeroportos de Portugal**. 

Ο τερματικός σταθμός ολοκληρώθηκε το 1995 και μέχρι το 2005 το αεροδρόμιο εξυπηρετούσε συνολικά 873.500 επιβάτες.

Από το αεροδρόμιο ξεκινούν προγραμματισμένες πτήσεις εσωτερικού προς όλα τα νησιά των Αζορών, καθώς και τη Μαδέρα και την ηπειρωτική χώρα, δηλαδή (Λισαβόνα, Πόρτο και Φάρο). Το αεροδρόμιο φιλοξενεί επίσης διεθνείς πτήσεις από και προς την Ευρώπη και τη Βόρεια Αμερική. Το αεροδρόμιο αποτελεί τον κύριο κόμβο για τον όμιλο αεροπορικών εταιρειών **SATA**, ο οποίος περιλαμβάνει τόσο τις διανησιωτικές **SATA Air Açores** όσο και τις διεθνείς **Azores Airlines**, ενώ από τον Απρίλιο του 2015 χρησιμοποιείται ως βάση  και από τη Ryanair.
## Ιστορία
Το αεροδρόμιο εγκαινιάστηκε στις 24 Αυγούστου 1969 από τον Ναύαρχο **Américo Tomás**, αφού η κατασκευή του είχε προγραμματιστεί έξι χρόνια νωρίτερα, το 1963. Κατασκευάστηκε για να εξυπηρετεί τις ενδονησιωτικές συνδέσεις των Αζορών αλλά και πτήσεις προς την ηπειρωτική ενδοχώρα, χρησιμοποιώντας στην αρχή μόνο ένα Boeing 737 του Πορτογαλικού Εθνικού Αερομεταφορέα (TAP33). Οι τακτικές πτήσεις προς τη Λισαβόνα ξεκίνησε δύο χρόνια αργότερα.\

## Παραπομπές


Κατηγορία:Πάπας Ιωάννης Παύλος Β΄
Ποντα Ντελγαδα
Πένγκνιονγκντο

Το **Πένγκνιονγκντο** (γνωστό και ως *Πένγκνιονγκ* ή *Μπένγκνιονγκ*· κορεατικά: 마라도, Paengnyŏngdo) είναι νησί 45,8 τετραγωνικών χιλιομέτρων, μήκους 8,45 χιλιομέτρων και πλάτους 12,56 χιλιομέτρων στην κομητεία Όνγκτζιν του Ίντσον στη Νότια Κορέα, το οποίο βρίσκεται κοντά στη Βόρεια Οριακή Γραμμή.

Η Συνθήκη Ανακωχής της Κορέας του 1953 που τερμάτισε τον Πόλεμο της Κορέας όριζε ότι τα πέντε νησιά, συμπεριλαμβανομένου του Πένγκνιονγκντο, θα παρέμεναν υπό τη Διοίκηση των Ηνωμένων Εθνών και τον έλεγχο της Νότιας Κορέας. Αυτή η συμφωνία υπογράφηκε τόσο από τη Βόρεια Κορέα όσο και από τη Διοίκηση των Ηνωμένων Εθνών. Έκτοτε, χρησιμεύει ως θαλάσσια οριοθέτηση μεταξύ της Βόρειας και της Νότιας Κορέας στην Κίτρινη Θάλασσα. Έχει πληθυσμό περίπου 4.329 κατοίκους.

## Γεωγραφία
Το Πένγκνιονγκντο είναι το δυτικότερο σημείο της Νότιας Κορέας. Ο χρόνος ταξιδιού με πλοίο στο νησί από το Ίντσον είναι περίπου τέσσερις ώρες.

Μπορεί κανείς να δει το ακρωτήριο Τσάνγκσαν της Βόρειας Κορέας από το Πένγκνιονγκντο τις μέρες με καθαρό κλίμα.

## Παραπομπές


Κατηγορία:Νησιά της Νότιας Κορέας
Τέιλς (Σόνικ ο Σκαντζόχοιρος)

Ο **Μάιλς «Τέιλς» Πράουερ** (αγγλικά: **Miles «Tails» Prower**) είναι ένας χαρακτήρας από τη σειρά *[[Σόνικ ο Σκαντζόχοιρος]]* της Sega. Ο Τέιλς εμφανίζεται επίσης σε πολλά spin-off παιχνίδια στα οποία πρωταγωνιστεί, κόμικς, κινούμενα σχέδια και ταινίες. Είναι ο πρώτος χαρακτήρας που εμφανίζεται σταθερά στο πλευρό του Σόνικ στη σειρά ως ο καλύτερος φίλος του, εμφανιζόμενος σχεδόν σε κάθε κύριο και spin-off παιχνίδι από το ντεμπούτο του. Το όνομα «Μάιλς Πράουερ» είναι ένα λογοπαίγνιο στα «μίλια ανά ώρα» (αγγλικά: miles per hour), μια αναφορά στη διάσημη ταχύτητα του Σόνικ του Σκαντζόχοιρου. Ο Πράουερ είναι μια ανθρωπόμορφη κόκκινη αλεπού με δύο ουρές, εξ ου και το παρατσούκλι του.

Ένας ιδιοφυής μηχανικός και επιδέξιος πιλότος και μπορεί να πετάξει περιστρέφοντας τις ουρές του σαν ελικόπτερο. Έχει την ικανότητα να πετά σε πολλά παιχνίδια και τηλεοπτικές σειρές που δημιουργήθηκαν από τη Sega. Έκανε το ντεμπούτο του το Νοέμβριο του 1992 με την κυκλοφορία του παιχνιδιού *[[Sonic the Hedgehog 2]]*. Στα μέσα της δεκαετίας του 1990, εμφανίστηκε ως πρωταγωνιστής σε διάφορα παιχνίδια spin-off: *Tails and the Music Maker* για το Sega Pico και τα *[[Tails Adventure]]* και *Tails' Skypatrol* για το Game Gear. Ο Τέιλς είχε καταταχθεί ως ο τρίτος πιο δημοφιλής χαρακτήρας της σειράς, μετά από τον Σόνικ και τον Σάντοου, σε επίσημη δημοσκόπηση από την Sega το 2009.

## Παραπομπές


Κατηγορία:Φανταστικοί χαρακτήρες
Κατηγορία:Χαρακτήρες του Sonic the Hedgehog
Κομητεία Όραντζ (Καλιφόρνια)

Η **Κομητεία Όραντζ** () είναι κομητεία στη μητροπολιτική περιοχή του Λος Άντζελες, στην Νότια Καλιφόρνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν
3.186.989, που την καθιστά την τρίτη πιο πολυπληθέστερη κομητεία στην Καλιφόρνια, την έκτη πιο πυκνοκατοικημένη στις Ηνωμένες Πολιτείες και πιο πυκνοκατοικημένη από 19 αμερικανικές πολιτείες και την Ουάσινγκτον  Αν και σε μεγάλο βαθμό προάστιο, είναι η δεύτερη πιο πυκνοκατοικημένη κομητεία στην πολιτεία πίσω από το κομητεία του Σαν Φρανσίσκο. Οι τρεις πολυπληθέστερες πόλεις της κομητείας είναι το Άναχαϊμ, η Σάντα Άνα και το Ίρβαϊν, καθεμία από τις οποίες έχει πληθυσμό που ξεπερνά τους 300.000. Η Σάντα Άνα είναι επίσης η έδρα της κομητείας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,460 τ.χλμ, εκ των οποίων 2,050 τ.χλμ είναι ξηρά και 310 τ.χλμ (16,6%) είναι νερό. Είναι η μικρότερη κομητεία ανά περιοχή στη Νότια Καλιφόρνια, όντας λίγο περισσότερο από το 40% του μεγέθους της επόμενης μικρότερης κομητείας της περιοχής, της Βεντούρα. Η μέση ετήσια θερμοκρασία είναι περίπου .

Η κομητεία Όραντζ συνορεύει στα νοτιοδυτικά με τον Ειρηνικό Ωκεανό, στα βόρεια με την κομητεία του Λος Άντζελες, στα βορειοανατολικά με την κομητεία Σαν Μπερναρντίνο, στα ανατολικά με την κομητεία Ρίβερσαϊντ και στα νοτιοανατολικά με την κομητεία του Σαν Ντιέγκο.
## Παραπομπές


Κατηγορία:Κομητείες της Καλιφόρνια
Κομητεία Όραντζ (Φλόριντα)

Η **Κομητεία Όραντζ** () είναι κομητεία στην πολιτεία της Φλόριντα των Ηνωμένων Πολιτειών. Κατά την απογραφή του 2020, ο πληθυσμός ήταν 1.429.908 κάτοικοι, γεγονός που την καθιστά την πέμπτη πιο πυκνοκατοικημένη κομητεία της Φλόριντα. Έδρα της κομητείας είναι το Ορλάντο,  ο πυρήνας της μητροπολιτικής περιοχής του Ορλάντο, το οποίο είχε πληθυσμό 2,67 εκατομμύρια το 2020.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,600 τ.χλμ, εκ των οποίων 2,340 τ.χλμ είναι στεριά και 260 τ.χλμ (10,0%) είναι νερό. 
### Γειτονικές κομητείες
* Κομητεία Σεμινόλ (βόρεια)
* Κομητεία Βολούσα (βορειοανατολικά)
* Κομητεία Μπρέβαρντ (ανατολικά)
* Κομητεία Οσεόλα (νότια)
* Κομητεία Πολκ (νοτιοδυτικά)
* Κομητεία Λέικ (δυτικά)

## Παραπομπές


Κατηγορία:Κομητείες της Φλόριντα
Κομητεία Όραντζ (Τέξας)

Η **Κομητεία Όραντζ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 84.808 κάτοικοι.  Η έδρα της κομητείας είναι η πόλη Όραντζ και εμπίπτει στη μητροπολιτική περιοχή Μπόμοντ–Πορτ Άρθουρ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 980 τ.χλμ, εκ των οποίων 870 τ.χλμ είναι ξηρά και 120 τ.χλμ (12%) καλύπτονται από νερό. 

## Παραπομπές


Κατηγορία:Κομητείες του Τέξας
Κομητεία Όραντζ (Βιρτζίνια)

Η **Κομητεία Όραντζ** () είναι κομητεία στην πολιτεία της Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 36.254 κάτοικοι.  Η έδρα της κομητείας είναι το Όραντζ.  Η Κομητεία Όραντζ περιλαμβάνει το Μονπελιέ, κτήμα του Τζέιμς Μάντισον, του 4ου Προέδρου των Ηνωμένων Πολιτειών και συχνά γνωστού ως «Πατέρα του Συντάγματος». Η κομητεία θα γιορτάσει την 290η επέτειό της το 2024. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 890 τ.χλμ, εκ των οποίων 880 τ.χλμ είναι στεριά και 7,9 τ.χλμ (0,7%) είναι νερό.   
## Παραπομπές


Κατηγορία:Κομητείες της Βιρτζίνια
Σαιν-Κριστόφ-συρ-Αβρ

Το **Σαιν-Κριστόφ-συρ-Αβρ** (, ) είναι γαλλική κοινότητα στο νομό της Ερ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ερ
Κομητεία Όραντζ (Νέα Υόρκη)

Η **Κομητεία Όραντζ** () είναι κομητεία στην πολιτεία της Νέας Υόρκης των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 401.310 κάτοικοι. Η έδρα της κομητείας είναι το Γκόσεν.  Η κομητεία δημιουργήθηκε για πρώτη φορά το 1683 και αναδιοργανώθηκε με τα σημερινά της όρια το 1798  Η κομητεία είναι μέρος της περιοχής Χάντσον Βάλεϊ της πολιτείας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,170 τ.χλμ , εκ των οποίων 2,100 τ.χλμ  είναι στεριά και 70 τ.χλμ (3,2%) είναι νερό. 

## Παραπομπές


Κατηγορία:Κομητείες της Νέας Υόρκης
Κομητεία Όραντζ (Ιντιάνα)

Η **Κομητεία Όραντζ** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 19.867 κάτοικοι.  Η έδρα της κομητείας είναι το Πάολι.  Η κομητεία έχει τέσσερις ενσωματωμένους οικισμούς με συνολικό πληθυσμό περίπου 8.600 κατοίκους  καθώς και αρκετές μικρές μη ενσωματωμένες κοινότητες. Χωρίζεται σε 10 δήμους που παρέχουν τοπικές υπηρεσίες.   Ένας διαπολιτειακός δρόμος των ΗΠΑ και πέντε δρόμοι της πολιτείας της Ιντιάνα διέρχονται από ή προς την κομητεία. 

## Γεωγραφία
Σύμφωνα με την απογραφή των Ηνωμένων Πολιτειών του 2010, η Κομητεία Όραντζ έχει συνολική έκταση 1,057 τ.χλμ, εκ των οποίων 1,031 τ.χλμ είναι στεριά και 25 τ.χλμ   (2,40%) είναι νερό.

### Παρακείμενες κομητείες
* Κομητεία Λώρενς (βόρεια)
* Κομητεία Ουάσινγκτον (ανατολικά)
* Κομητεία Κρόφορντ (νότια)
* Κομητεία Ντιμπούα (νοτιοδυτικά)
* Κομητεία Μάρτιν (βορειοδυτικά)

## Παραπομπές


Κατηγορία:Κομητείες της Ιντιάνα
Κομητεία Μουρ (Τενεσί)

Η **Κομητεία Μουρ** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 6.461 κάτοικοι, γεγονός που την καθιστά την τρίτη λιγότερο πυκνοκατοικημένη κομητεία στο Τενεσί. Σχηματίζει μια ενοποιημένη κυβέρνηση πόλης-κομητείας με έδρα το Λύντσμπουργκ.  

Η κομητεία δημιουργήθηκε το 1871, κατά την εποχή της ανασυγκρότησης.  

## Ιστορία
Η κομητεία Μουρ ιδρύθηκε το 1871 από τμήματα των κομητειών Λίνκολν, Μπέντφορντ και Φράνκλιν και ονομάστηκε προς τιμή του στρατηγού Γουίλιαμ Μουρ, ενός πρώιμου άποικου και επί μακρόν μέλος του νομοθετικού σώματος της πολιτείας. Η νέα κομητεία περιείχε αρχικά περίπου 300 τετραγωνικά μίλια, αλλά η κομητεία Λίνκολν την μήνυσε και ανάκτησε με επιτυχία ένα τμήμα της γης της, μειώνοντας το μέγεθος της νέας κομητείας. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 340 τ.χλμ, εκ των οποίων 337 τ.χλμ είναι στεριά και 3,1 τ.χλμ (0,9%) καλύπτονται από ύδατα (λίμνες, ποτάμια).  Είναι η δεύτερη μικρότερη κομητεία στο Τενεσί ανά περιοχή.  

### Γειτονικές κομητείες
* Κομητεία Κόφι (βορειοανατολικά)
* Κομητεία Φράνκλιν (νοτιοανατολικά)
* Κομητεία Λίνκολν (νοτιοδυτικά)
* Κομητεία Μπέντφορντ (βορειοδυτικά)
## Παραπομπές


Κατηγορία:Κομητείες του Τενεσί
Κομητεία Μουρ (Τέξας)

Η **Κομητεία Μουρ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 21.358 κάτοικοι.  Η έδρα της κομητείας είναι το Ντούμας.  Η κομητεία δημιουργήθηκε το 1876 και οργανώθηκε το 1892.  Πήρε το όνομά της από τον Έντουιν Γουάρντ Μουρ, διοικητή του Ναυτικού του Τέξας. Η μικροπολιτική στατιστική περιοχή Ντουμάς περιλαμβάνει όλη την κομητεία Μουρ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,400 τ.χλμ , εκ των οποίων 26 τ.χλμ (1,1%) καλύπτονται από νερό. 

## Παραπομπές


Κατηγορία:Κομητείες του Τέξας
NGC 2800

Ο **[[Νέος Γενικός Κατάλογος|NGC]] 2800** είναι ελλειπτικός γαλαξίας στον αστερισμό Μεγάλη Άρκτο. Τον ανακάλυψε ο αστρονόμος Ουίλιαμ Χέρσελ (William Herschel) στις 17 Φεβρουαρίου 1831.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Μεγάλη Άρκτος
2800
26302
04920
+09-15-117
NGC 2801

Ο **[[Νέος Γενικός Κατάλογος|NGC]] 2801** είναι σπειροειδής γαλαξίας στον αστερισμό Καρκίνο. Τον ανακάλυψε ο αστρονόμος Άλμπερτ Μαρτ (Albert Marth) στις 17 Φεβρουαρίου 1865.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Καρκίνος (αστερισμός)
2801
26183
04899
+03-24-025
NGC 2803

Ο **[[Νέος Γενικός Κατάλογος|NGC]] 2803** είναι ελλειπτικός ή φακοειδής γαλαξίας στον αστερισμό Καρκίνο. Τον ανακάλυψε ο αστρονόμος Ουίλιαμ Χέρσελ (William Herschel) την 21η Μαρτίου 1784 και αλληλεπιδρά βαρυτικά με τον NGC 2802.

## Υπερκαινοφανής
Στον NGC 2803 παρατηρήθηκε ο υπερκαινοφανής **SN 2017ilf** (τύπου Ia).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Φακοειδείς γαλαξίες
Κατηγορία:Καρκίνος (αστερισμός)
Κατηγορία:Αλληλεπιδρώντες γαλαξίες
2803
26181
04898
+03-24-027
NGC 2606

Ο **[[Νέος Γενικός Κατάλογος|NGC]] 2606** είναι σπειροειδής γαλαξίας στον αστερισμό Μεγάλη Άρκτο. Απέχει περίπου 648 εκατομμύρια έτη φωτός από τον Γαλαξία μας και τον ανακάλυψε ο αστρονόμος Τζων Χέρσελ (John Herschel) στις 15 Φεβρουρίου 1831. Είναι γαλαξίας LINER καθώς και γαλαξίας Σίφερτ τύπου 2.  

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Μεγάλη Άρκτος
Κατηγορία:Γαλαξίες LINER
Κατηγορία:Γαλαξίες Σίφερτ
2606
24117
+09-14-072
NGC 2857

Ο **[[Νέος Γενικός Κατάλογος|NGC]] 2857** είναι σπειροειδής γαλαξίας στον αστερισμό Μεγάλη Άρκτο. Τον ανακάλυψε ο αστρονόμος  R. J. Mitchell στις 9 Ιανουαρίου 1856.

Είναι ο πρώτος γαλαξίας που καταγράφεται στον *[[Άτλας των ιδιόμορφων γαλαξιών]]*, ως Arp 1. Ο συγκεκριμένος γαλαξίας περιλαμβάνεται στην ενότητα των «Γαλαξιών με χαμηλής φωτεινότητας επιφάνεια».

## Υπερκαινοφανής
Στι 10 Οκτωβρίου 2012 παρατηρήθηκε στον γαλαξία αυτόν ο υπερκαινοφανής **SN 2012fg**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Μεγάλη Άρκτος
2857
26666
001
Κομητεία Κάρολ (Άιοβα)

Η **Κομητεία Κάρολ** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 20.760 κάτοικοι.  Η έδρα της κομητείας είναι το Κάρολ.  Η κομητεία πήρε το όνομά της προς τιμήν του Τσαρλς Κάρολ του Κάρολτον, τον τελευταίο επιζώντα υπογράφοντα της Διακήρυξης της Ανεξαρτησίας των Ηνωμένων Πολιτειών.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,500 τ.χλμ, εκ των οποίων 1,470 τ.χλμ  είναι στεριά και 30 τ.χλμ καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Άιοβα
Κομητεία Κάρολ (Τζόρτζια)

Η **Κομητεία Κάρολ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 119.148 κάτοικοι.   Έδρα της κομητείας είναι η πόλη του Κάρολτον.  Η κομητεία περιλαμβάνεται στη μητροπολιτική στατιστική περιοχή Ατλάντα-Σάντι Σπρινγκς-Ρόσγουελ και βρίσκεται επίσης δίπλα στην Αλαμπάμα στα δυτικά σύνορά της.

Η κομητεία πήρε το όνομα της από τον Τσαρλς Κάρολ του Κάρολτον,  τον τελευταίο επιζώντα υπογράφοντα της Διακήρυξης της Ανεξαρτησίας των Ηνωμένων Πολιτειών
όπως και το Κάρολτον, η έδρα της κομητείας.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,310 τ.χλμ, εκ των οποίων 1,290 τ.χλμ είναι στεριά και 12 τ.χλμ καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Πάλντινγκ (βόρεια)
* Κομητεία Ντάγκλας (ανατολικά)
* Κομητεία Φούλτον (ανατολικά)
* Κομητεία Κοουέτα (νοτιοανατολικά)
* Κομητεία Χερντ (νότια)
* Κομητεία Ράντολφ, Αλαμπάμα (νοτιοδυτικά)
* Κομητεία Κλέμπερν, Αλαμπάμα (δυτικά)
* Κομητεία Χάραλσον (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Κάρολ (Τενεσί)

Η **Κομητεία Κάρολ** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 28.440 κάτοικοι.  Η έδρα της κομητείας είναι το Χάντινγκτον.  Η κομητεία ιδρύθηκε από τη Γενική Συνέλευση του Τενεσί στις 7 Νοεμβρίου 1821,  και πήρε το όνομα της από τον Κυβερνήτη Γουίλιαμ Κάρολ. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,600 τ.χλμ, εκ των οποίων 1,598 τ.χλμ είναι στεριά και 2,0 τ.χλμ (0,1%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Τενεσί
Κομητεία Κάρολ (Οχάιο)

Η **Κομητεία Κάρολ** () είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 26.721 κάτοικοι.  Έδρα της κομητείας του είναι το Κάρολτον, ενώ το μεγαλύτερο χωριό του είναι η Μινέρβα.  Πήρε το όνομά της από τον Τσαρλς Κάρολ του Κάρολτον, τον τελευταίο επιζώντα υπογράφοντα της Διακήρυξης της Ανεξαρτησίας.    

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,030 τ.χλμ, εκ των οποίων 1,020 τ.χλμ είναι στεριά και 10,0 τ.χλμ (1,1%) καλύπτονται από ύδατα (λίμνες, ποτάμια).  Είναι η πέμπτη μικρότερη κομητεία στο Οχάιο σε χερσαία έκταση και η μικρότερη σε συνολική έκταση.
## Παραπομπές


Κατηγορία:Κομητείες του Οχάιο
Κερκ Κερκοριάν

Ο **Κέρκορ "Κερκ" Κερκοριάν** ( Քըրք Քըրքիորյան; 6 Ιουνίου 1917 - 15 Ιουνίου 2015) ήταν Αρμενικής καταγωγής Αμερικανός επιχειρηματίας και δισεκατομμυριούχος, επενδυτής και φιλάνθρωπος. Ήταν πρόεδρος και διευθύνων σύμβουλος της Tracinda Corporation, ιδιωτικής εταιρείας που είχε έδρα στο Beverly Hills στην Καλιφόρνια. 

Ο Κερκοριάν ήταν μία από τις σημαντικές προσωπικότητες στη διαμόρφωση του Λας Βέγκας και, μαζί με τον αρχιτέκτονα Μάρτιν Στερν Τζούνιορ, περιγράφεται ως ο "πατέρας των μεγάλων ξενοδοχειακών μονάδων". Δημιούργησε το μεγαλύτερο ξενοδοχείο του κόσμου στο Λας Βέγκας τρεις φορές: αρχικά, το International Hotel (το 1969), μετά, το MGM Grand Hote (το 1973) και εν τέλει, το υφιστάμενο σήμερα, MGM Grand (το 1993). Αγόρασε επίσης το κινηματογραφικό στούντιο Metro-Goldwyn-Mayer το 1969.

Ως αρμενικής καταγωγής, ο Κερκοριάν δώρισε πάνω από 1 δισεκατομμύριο δολάρια ως φιλανθρωπική βοήθεια στην Αρμενία μέσω του Ιδρύματος Λίνσι, το οποίο ιδρύθηκε το 1989 και επικεντρώθηκε ιδιαίτερα στην υποστήριξη της ανοικοδόμησης της βόρειας Αρμενίας μετά τον σεισμό του 1988. 

Ο Κερκοριάν χρηματοδότησε επίσης μια ταινία με βάση τα ιστορικά ντοκουμέντα της Γενοκτονίας των Αρμενίων, την επιτυχημένη ταινία *The Promise*, που έκανε πρεμιέρα τον Απρίλιο του 2017 στις Ηνωμένες Πολιτείες Αμερικής. 

Το 2000, το περιοδικό Time τον ονόμασε ως τον 10ο μεγαλύτερο δωρητή στις ΗΠΑ και επίσης αργότερα ανακηρύχθηκε ως  της Αρμενίας, από την κυβέρνηση της Αρμενία, τον ύψιστο κρατικό τίτλο τιμής.

## Βιογραφία
Ο Κερκοριάν γεννήθηκε στις 6 Ιουνίου 1917 στο Fresno, στην Καλιφόρνια, από Αρμένιους μετανάστες που διέφυγαν και εν τέλει διασώθηκαν κατά τη διάρκεια της Αρμενικής Γενοκτονίας. Η αρμενική ήταν η πρώτη του γλώσσα και *"δεν έμαθε την αγγλική γλώσσα μέχρι να βγει στους δρόμους".*  

Η οικογένειά του μετακόμισε στο Λος Άντζελες μετά την κρίση του 1920-21. 

Ασχολήθηκε με επενδύσεις σε ξενοδοχειακές μονάδες και έγινε ζάμπλουτος. Επίσης επένδυσε στην βιομηχανίας των αυτοκινήτων.

Η καθαρή αξία του Κερκοριάν το 2008 ήταν 16,0 δισεκατομμύρια δολάρια σύμφωνα με το περιοδικό *[[Forbes]]*, καθιστώντας τον τον 41ο πιο πλούσιο άνθρωπο στον κόσμο και τον πιο πλούσιο στην Καλιφόρνια εκείνη την εποχή. &nbsp;

Μέχρι το 2011, ο Κερκοριάν ήταν μεταξύ των πιο βαριά πληγμένων από την ύφεση της χρηματιστηριακής αγοράς του 2008-2009 καθώς η καθαρή του περιουσία έπεσε στα 3,2 δισεκατομμύρια δολάρια. Το 2013, κατατάχθηκε ως ο 412ος πλουσιότερος άνθρωπος με καθαρή αξία 3,9 δισεκατομμυρίων δολαρίων.

Ο Κερκοριάν πέθανε στο Μπέβερλι Χιλς στην Καλιφόρνια, στις 15 Ιουνίου 2015, εννέα ημέρες μετά τα 98α γενέθλιά του. 

Το μνήμα του είναι στο νεκροταφείο Inglewood Park στο Inglewood στην Καλιφόρνια, κοντά στο Λος Άντζελες.

## Παραπομπές


### Βιβλιογραφία
* 
* 
* 
* 

Κατηγορία:Αμερικανοί αρμενικής καταγωγής
Κατηγορία:Αμερικανοί ξενοδόχοι
Κατηγορία:Αμερικανοί δισεκατομμυριούχοι
NGC 5668

O **[[Νέος Γενικός Κατάλογος|NGC]] 5668** είναι σπειροειδής γαλαξίας ο οποίος απέχει περίπου 81 εκατομμύρια έτη φωτός και βρίσκεται στον αστερισμό Παρθένο. Τον ανακάλυψε στις 1786 ο αστρονόμος Ουίλιαμ Χέρσελ (William Herschel) και ανήκει στην ομώνυμη ομάδα γαλαξιών, που με τη σειρά της ανήκει στις ομάδες γαλαξιών «Παρθένος ΙΙΙ» που εκτείνονται στα ανατολικά του Υπερσμήνους της Παρθένου. 

## Χαρακτηριστικά
Ταξινομείται ως SA(s)d στο σχήμα μορφολογικής ταξινόμησης των γαλαξιών. Πρόκειται δηλαδή για έναν γαλαξία που έχει καθαρά σπειροειδή δομή με χαλαρούς βραχίονες. Παρόλα αυτά σε ορισμένες εικόνε του φαίνεται να υπάρχει επίσης μία αμυδρή «ράβδος». 

Στα νοτιοανατολικά του NGC 5668 και σε απόσταση 650 χιλιάδων ετών φωτός υπάρχει ένας γαλαξίας νάνος, με τον οποίο ο NGC 5668 ενδεχομένως αλληλεπιδρά βαρυτικά.

## Υπερκαινοφανείς
Έχουν παρατηρηθεί τρεις υπερκαινοφανείς στον γαλαξία αυτόν, συγκεκριμένα οι: **SN 1952G**, **SN 1954B** και **SN 2004G**. Ο τελευταίος, τύπου ΙΙ, απεικονίσθηκε για πρώτη φορά στις 19 Ιανουαρίου 2004 σε θέση 43" δυτικά και 12,5 νοτίως του γαλαξιακού πυρήνα. Επίσης έχουν παρατηρηθεί νέφη ουδέτερου υδρογόνου τα οποία κινούνται με μεγάλες ταχύτητες και ενδέχεται να οφείλονται σε εκρήξεις υπερκαινοφανών καθώς και σε ισχυρούς αστρικούς ανέμους.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Παρθένος (αστερισμός)
Κατηγορία:Σπειροειδείς γαλαξίες
5668
52018
09363
Κομητεία Κάρολ (Άρκανσο)

Η **Κομητεία Κάρολ** () είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 28.260 κάτοικοι.  Η κομητεία έχει δύο έδρες: το Μπέριβιλλ και το Εύρηκα Σπρίνγκς.  Η κομητεία Κάρολ είναι η 26η κομητεία του Άρκανσο, που σχηματίστηκε την 1η Νοεμβρίου 1833 και πήρε το όνομά της από τον Τσαρλς Κάρολ,  τον τελευταίο επιζώντα υπογράφοντα της Διακήρυξης της Ανεξαρτησίας των Ηνωμένων Πολιτειών.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,660 τ.χλμ, εκ των οποίων 1,600 τ.χλμ είναι στεριά και 60 τ.χλμ (1,4%) καλύπτονται από ύδατα (λίμνες, ποτάμια). 

### Παρακείμενες κομητείες
* Κομητεία Στόουν, Μιζούρι (βόρεια)
* Κομητεία Τάνεϊ, Μιζούρι (βορειοανατολικά)
* Κομητεία Μπουν (ανατολικά)
* Κομητεία Νιούτον (νοτιοανατολικά)
* Κομητεία Μάντισον (νότια)
* Κομητεία Μπέντον (δυτικά)
* Κομητεία Μπάρι, Μιζούρι (βορειοδυτικά)

## Παραπομπές


Κατηγορία:Κομητείες του Άρκανσο
Κομητεία Κάρολ (Βιρτζίνια)

Η **Κομητεία Κάρολ** () είναι κομητεία στην πολιτεία της Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 29.155 κάτοικοι. Η έδρα της κομητείας και η μεγαλύτερη πόλη είναι το Χίλσβιλλ. Περίπου το ένα πέμπτο της κομητείας βρίσκεται στην περιοχή της Βιρτζίνια Πιεμόντε, ενώ το υπόλοιπο είναι μέρος των Απαλαχίων βουνών.  

Η κομητεία ιδρύθηκε το 1842 από τμήμα της κομητεία Γκρέισον και ονομάστηκε επίσημα προς τιμήν του Τσαρλς Κάρολ, που υπέγραψε τη Διακήρυξη της Ανεξαρτησίας με καταγωγή από το Μέριλαντ.Τα σύνορα της κομητείας  επεκτάθηκαν αργότερα συμπεριλαμβάνοντας γη από την Κομητεία Πάτρικ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,240 τ.χλμ, εκ των οποίων 1,230 τ.χλμ  είναι στεριά και 9,0 τ.χλμ (0,6%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Βιρτζίνια
Κομητεία Κάρολ (Νιου Χάμσαϊρ)

Η **Κομητεία Κάρολ** () είναι κομητεία στην πολιτεία του Νιου Χάμσαϊρ των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 50.107 κάτοικοι,  καθιστώντας την την τρίτη λιγότερο πυκνοκατοικημένη κομητεία στο Νιου Χάμσαϊρ. Η έδρα της κομητείας είναι Όσιπι.  Η κομητεία δημιουργήθηκε το 1840 και οργανώθηκε από πόλεις που απομακρύνθηκαν από την κομητεία Στράφορντ. Ονομάστηκε προς τιμήν του Τσαρλς Κάρολ του Κάρολτον, , του τελευταίου επιζώντα υπογράφοντος της Διακήρυξης της Ανεξαρτησίας των Ηνωμένων Πολιτειών.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,570 τ.χλμ, εκ των οποίων 2,410 τ.χλμ είναι ξηρά και 160 τ.χλμ καλύπτονται από ύδατα (λίμνες, ποτάμια).  Είναι η τρίτη μεγαλύτερη κομητεία στο Νιου Χάμσαϊρ σε συνολική έκταση.
## Παραπομπές


Κατηγορία:Κομητείες του Νιου Χάμσαϊρ
Κομητεία Κάρολ (Μιζούρι)

Η **Κομητεία Κάρολ** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 8.495 κατοίκοι.  Η έδρα της κομητείας είναι το Κάρολτον.  Η κομητεία οργανώθηκε στις 2 Ιανουαρίου 1833, από τμήμα της κομητείας Ρέι και πήρε το όνομα της από τον Τσαρλς Κάρολ του Κάρολτον, που υπέγραψε τη Διακήρυξη της Ανεξαρτησίας.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,820 τ.χλμ , εκ των οποίων 1,800 τ.χλμ είναι στεριά και 19 τ.χλμ (1,0%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Μιζούρι
Πουρνάρι Άρτας

Το **Πουρνάρι** είναι μικρός οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Το Πουρνάρι βρίσκεται δίπλα στις δυτικές όχθες του ποταμού Άραχθου, νότια της ομώνυμης τεχνητής λίμνης και σε υψόμετρο 135 μέτρα. Απέχει περίπου 5 χλμ. Β.-ΒΔ. από το Πέτα (έδρα του δήμου) και 7 χλμ. Α. από την Άρτα ενώ σε 1 χλμ. ΒΑ. είναι το υδροηλεκτρικό φράγμα που συγκρατεί τα νερά του ποταμού και δημιουργεί την τεχνητή λίμνη. Αποτελεί, μετά από το φράγμα του Μόρνου, το μεγαλύτερο φράγμα στην Ελλάδα και το δεύτερο στα Βαλκάνια σε όγκο.   

Αναφέρεται επίσημα για πρώτη φορά ως ξεχωριστός οικισμός το 1981 να απογράφεται στην κοινότητα Πέτα.**** Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην κοινότητα Πέτα, που υπάγεται στη Δημοτική Ενότητα Πέτα του Δήμου Νικολάου Σκουφά και σύμφωνα με την απογραφή του 2011 είχε πληθυσμό 10 κατοίκους. 

## Παραπομπές

Λουτροτοπος Αρτας
Κατηγορία:Δήμος Νικολάου Σκουφά
Κομητεία Κάρολ (Μέριλαντ)

Η **Κομητεία Κάρολ** () είναι κομητεία στην πολιτεία του Μέριλαντ των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 172.891 κάτοικοι.  Η έδρα της κομητείας είναι το Γουέστμινστερ. 

Η κομητεία δημιουργήθηκε το 1837  από τμήματα των κομητειών της Βαλτιμόρης και του Φρέντερικ. Πήρε το όνομά της από τον Τσάρλς Κάρολ του Κάρολτον (1737-1832), που υπέγραψε την Αμερικανική Διακήρυξη της Ανεξαρτησίας. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,170 τ.χλμ, εκ των οποίων 1,157 τ.χλμ είναι ξηρά και 13 τ.χλμ (1,1%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Μέριλαντ
Κομητεία Κάρολ (Κεντάκι)

Η **Κομητεία Κάρολ** () είναι κομητεία στην πολιτεία του Κεντάκι των Ηνωμένων Πολιτειών. Η έδρα της κομητείας είναι το Κάρολτον.  

Η κομητεία σχηματίστηκε το 1838 και πήε το όνομα της από τον Τσαρλς Κάρολ του Κάρολτον, τον τελευταίο εν ζωή υπογράφοντα της Διακήρυξης της Ανεξαρτησίας.  Βρίσκεται στη συμβολή των ποταμών Κεντάκι και Οχάιο.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 350 τ.χλμ, εκ των οποίων 330 τ.χλμ  είναι στεριά και 20 τ.χλμ (6,4%) καλύπτονται από ύδατα (λίμνες, ποτάμια). Είναι η τρίτη μικρότερη κομητεία ανά περιοχή στο Κεντάκι.

### Γειτονικές κομητείες

* Κομητεία Ελβετίας, Ιντιάνα (βόρεια)
* Κομητεία Γκάλατιν (ανατολικά)
* Κομητεία Όουεν (νοτιοανατολικά)
* Κομητεία Χένρι (νότια)
* Κομητεία Τριμπλ (δυτικά)
* Κομητεία Τζέφερσον, Ιντιάνα (βορειοδυτικά)

## Παραπομπές


Κατηγορία:Κομητείες του Κεντάκι
Γραμματόσημα και ταχυδρομική ιστορία του Βελγίου

[δεξιά|μικρογραφία|180εσ|Το πρώτο βελγικό γραμματόσημο, 10 (καφέ), γνωστό ως "[Με τις Επωμίδες (Γραμματόσημο)|με τις επωμίδες", εκδόθηκε το 1849.]]

Το **[[Βέλγιο]]** άρχισε να χρησιμοποιεί εθνικά ταχυδρομικά γραμματόσημα στις 8 Ιουλίου 1849,  όταν εκδόθηκαν δύο -χωρίς οδόντωση- γραμματόσημα, των 10c (καφέ) και 20c (μπλε), γνωστό ως *ο Λεοπόλδος* *με τις επωμίδες* (epaulettes). Λίγους μήνες αργότερα κυκλοφόρησε αυτό των 40c (κόκκινο) με νέο σχέδιο, για ταχυδρόμηση προς το εξωτερικό. Το 1850 εκδόθηκαν δύο νέα γραμματόσημα των 10c και 20c.

Αρχικά, όλα τα βελγικά γραμματόσημα εκδίδονταν με το όνομα της χώρας στα γαλλικά ("Belgique") μόνο, καθώς η γαλλική ήταν η αρχική γλώσσα της κυβέρνησης. Ωστόσο, υπό την κυβέρνηση του Ώγκουστ Μπέερναρτ, τα γραμματόσημα άρχισαν να εκδίδονται και με το όνομα της χώρας στα ολλανδικά ("België") από το 1889.

Τα βελγικά γραμματόσημα σπάνια εκδίδονταν με το όνομα της χώρας στα γερμανικά ("Belgien"), συμπεριλαμβανομένων των επισημασμένων γερμανικών γραμματοσήμων με την προσωποποίηση της Γερμανίας κατά τη διάρκεια του Α' Παγκοσμίου Πολέμου.

## Εικόνες

Αρχείο:Epaulette_20c.jpg|εναλλ.=20 centimes Epaulettes stamp of Leopold I, 1849|20 centimes (μπλε) με τη μορφή του Λεοπόλδου Α ΄ με επωμίδες (epaulettes), 1849.
Αρχείο:Timbre_Belgique_Leopold2_1905.jpg|εναλλ.=Bilingual 10 centimes stamp depicting Leopold II, 1905|Δίγλωσσο των 10 centimes, που απεικονίζει τον Λεοπόλδο Β ́, 1905.
Αρχείο:Deutsches_Reich_-_Belgien.jpg|εναλλ.=German World War I occupation stamp for Belgium, 1914-18|Γερμανική κατοχή του Βελγίου (18914-18) κατά τη διάρκεια του Α' Παγκοσμίου Πολέμου, Η προσωποποίηση της Γερμανίας, με επισήμανση.
Αρχείο:Eastafrikaoccupation1916.jpg|εναλλ.=Belgian occupation of German East Africa, 1916|Βελγική κατοχή της Γερμανικής Ανατολικής Αφρικής, 1916, δίγλωσσο.


## Βλέπε επίσης
* Το δημαρχείο του Ντεντερμόντε ανεστραμμένο
* Ζαν-Μπατίστ Μoάνς (φιλοτελιστής)
* Κατάλογος των ατόμων που έχουν γραμματόσημα του Βελγίου
* Γραμματόσημα και ταχυδρομική ιστορία της Ρουάντα-Ουρούντι

## Αναφορές

## Εξωτερικές συνδέσεις
* Αρχείο Ταχυδρομικών σφραγίδων του Βελγίου

Κατηγορία:Φιλοτελισμός
Κατηγορία:Επικοινωνίες στο Βέλγιο